Ultimul volum apărut în seria cioraniană Nouvelles approches critiques (ce continuă seria lui Van Itterbeek, dar apare acum la Paris), coordonat împreună cu un foarte vechi colaborator (și el) al proiectelor sibiene, Aurélien Demars, materializează comunicările ediției din 2015, dedicate temei morții în opera filosofului; o temă ce afirmă, în viziunea lui Michael Finkenthal, semnatarul primului studiu din volum, însuși principiul ce înlocuiește în opera lui Cioran, ca o axă ordonatoare, ființa absentă a lui Dumnezeu.